தமிழ்த் தேசிய இலட்சியங்களை பேசுவதாலும் ஒரு சில அடையாளப் போராட்டங்களின் மூலம் தம்மை அடையாளப்படுத்துவதாலும் ஒருவர் தமிழ்த் தேசியர் ஆகிவிட முடியாது. தமிழ்த் தேசியம் என்பது தமிழர் தேசங்களை விடுதலை பெறச் செய்வதற்கான கருத்தியல். எனவே அந்தக் கருத்தியலை உள்வாங்கியவர்கள் தமிழின விடுதலைக்கு வழி செய்வார்கள். அதற்காக ஈகம் செய்வார்கள். அதற்காக பட்டி தொட்டியெல்லாம் ஏறி இறங்கி வேலை செய்வார்கள். அதற்காக உரமுமாவார்கள். எனவே தமிழ்த் தேசியக் கருத்தியலில் ஈடுபாடு கொண்டவர்கள் எல்லாம் தமிழ்த் தேசியர்கள் ஆகார். தமிழ்த் தேசியக் கருத்தியலை உள்வாங்கியவர்களே தமிழ்த் தேசியர்கள் என்று கூறி தமிழ்த் தேசியம் குறித்துப் பலரிடமும் இருக்கும் புரிதலின்மை தொடர்பாக அடுத்த பத்தியில் உரையாடுவோம்.